താലിബാന്റെ മുന്നേറ്റം തടയുകയാണ് അഫ്ഗാന് സേനയുടെ ഉത്തരവാദിത്തമെന്ന് പെന്റഗണ് വാഷിങ്ടണ്: താലിബാന് മുന്നേറ്റത്തെ പ്രതിരോധിക്കുന്നതാണ് അഫ്ഗാന് സൈന്യത്തിന്റെ പ്രധാന ചുമതലയെന്ന് യു.എസ് പ്രതിരോധ സെക്രട്ടറി ലോയ്ഡ് ഓസ്റ്റിന്. കൂടുതല് മേഖലകള് നിയന്ത്രണത്തിലാക്കുന്നതിന് മുമ്ബ് താലിബാനെ കീഴ്പ്പെടുത്തണം .തന്ത്രപ്രധാനമായ കേന്ദ്രങ്ങളില് അഫ്ഗാന് സേനാ വിന്യാസം നടത്താനൊരുങ്ങുന്ന സാഹചര്യത്തിലാണ് യു.എസ് പ്രസ്താവന. അഫ്ഗാന് സേന പ്രധാന ജനവാസ മേഖലകളില് സൈന്യത്തെ കേന്ദ്രീകരിക്കുകയാണ് . താലിബാനെ തടയാന് കഴിയുമോ ഇല്ലയോ എന്നതിലപ്പുറം, താലിബാന്റെ മുന്നേറ്റം കുറയ്ക്കുക എന്നതാണ് ആദ്യമായി ചെയ്യേണ്ടത്. അഫ്ഗാന് സൈന്യത്തിന് അതിനുള്ള കഴിവും ശേഷിയും ഉണ്ടെന്നും ലോയ്ഡ് ഓസ്റ്റിന് ചൂണ്ടിക്കാട്ടി . ആഗസ്റ്റ് 31ഓടെ മുഴുവന് യു.എസ് സേനയും അഫ്ഗാനിസ്ഥാനില് നിന്ന് മടങ്ങുകയാണ്. പ്രസിഡന്റ് ജോ ബൈഡന്റെ തീരുമാനത്തിന് പിന്നാലെ സൈന്യം മടങ്ങാന് തുടങ്ങി . 20 വര്ഷത്തെ യുഎസ് സൈനിക ഇടപെടലിനാണ് ഇതോടെ അവസാനിക്കുന്നത് . അതിനിടെ, അഫ്ഗാനിസ്താനിലെ അഭയാര്ഥി പുനരധിവാസത്തിന് 10 കോടി ഡോളറിന്റെ ഏകദേശം 740 കോടി രൂപ അടിയന്തര ധനസഹായ പാക്കേജിന് യു.എസ് പ്രസിഡന്റ് ജോ ബൈഡന് കഴിഞ്ഞ ദിവസം അനുമതി നല്കിയിരുന്നു . അമേരിക്കയില് പ്രത്യേക കുടിയേറ്റ വിസയില് ജോലിചെയ്യുന്ന അഫ്ഗാനികളെ തിരിച്ചയക്കാനുള്ള നടപടികളും യു.എസ് ആരംഭിച്ചിട്ടുണ്ട് .The post താലിബാന്റെ മുന്നേറ്റം തടയുകയാണ് അഫ്ഗാന് സേനയുടെ ഉത്തരവാദിത്തമെന്ന് പെന്റഗണ് first appeared on MalayalamExpressOnline.